РЕПУБЛИКА СРБИЈА

НАРОДНА СКУПШТИНА

Одбор за уставна питања

и законодавство

04 Број: 06-2/4-22

18. јануар 2022. године

Б е о г р а д

З А П И С Н И К

86. СЕДНИЦЕ ОДБОРА ЗА УСТАВНА ПИТАЊА И ЗАКОНОДАВСТВО

НАРОДНЕ СКУПШТИНЕ, ОДРЖАНЕ 11. ЈАНУАРА 2021. ГОДИНЕ

Седница је почела у 09.30 часова.

Седницом је председавала Марија Јевђић, заменик председника Одбора.

Седници су присуствовали чланови Одбора: Невена Веиновић, Угљеша Мрдић, Ђорђе Тодоровић, Оља Петровић, Вук Мирчетић, Дубравка Краљ, Тома Фила и Лука Кебара.

Седници Одбора присуствовали су Гојко Палалић, заменик члана Одбора Јована Палалића и Адам Шукало, заменик члана Одбора Миленка Јованова.

Седници нису присуствовали чланови Одбора: Јелена Жарић Ковачевић, Балинт Пастор, Виолета Оцокољић, Илија Матејић, Жељко Томић и Борисав Ковачевић, као ни њихови заменици.

На предлог председника, Одбор је једногласно ( 11 гласова за) утврдио следећи

**Д н е в н и р е д:**

- Усвајање записника са 85. седнице Одбора

1. Разматрање Предлога закона о Привременом регистру држављана Републике Србије од 16 до 29 година којим се уплаћује новчана помоћ за ублажавање последица пандемије болести COVID-19 изазване вирусом SARS-CoV-2, који је поднела Влада (број 011-51/22 од 10.01.2022 године), у начелу.

Пре преласка на одлучивање о тачкама дневног реда, Одбор је једногласно (11 гласова за) усвојио записник 85. седнице Одбора.

**Прва тачка дневног реда:** Разматрање Предлога закона о Привременом регистру држављана Републике Србије од 16 до 29 година којим се уплаћује новчана помоћ за ублажавање последица пандемије болести COVID-19 изазване вирусом SARS-CoV-2, који је поднела Влада (број 011-51/22 од 10.01.2022 године), у начелу

Одбор је размотрио Предлог закона о Привременом регистру држављана Републике Србије од 16 до 29 година којим се уплаћује новчана помоћ за ублажавање последица пандемије болести COVID-19 изазване вирусом SARS-CoV-2, који је поднела Влада, у начелу и сматра да је Предлог закона у складу са Уставом и правним системом Републике Србије.

Одбор је одлуку донео једногласно (11 гласова за).

За известиоца Одбора на седници Народне скупштине одређен је заменик председника Одбора.

Седница је завршена у 09,35 часова.

Саставни део записника чине стенографске белешке.

СЕКРЕТАР ЗАМЕНИК ПРЕДСЕДНИКА

др Радоје Церовић Марија Јевђић